##### MISA CON NENOS

##### 29 de outubro 2017 - ORDINARIO 30º-A

***Mateu 22,34-40: “Amarás a Deus e ao próximo como a ti mesmo”.***

Mensaxe: **AMA a DEUS sobre todas as COUSAS.**



AMA a DIOS

 sobre todas las COSAS.

**1.ACOLLIDA**

Irmáns e irmás:

Estamos terminando o mes de outubro, o mes da Virxe, o mes do rosario.

Neste domingo 30 do tempo ordinario, a Palabra de Deus é moi clara: o amor a Deus é o grande agasallo que a nosa fe nos ten que dar. E, cando un descobre o amor de Deus, á forza e sen querelo, temos que amar os demais. Amar a Deus de verdade e, a continuación, querer a aqueles que viven cerca ou lonxe de nós, é o gran reto para esta semana.

Que esta Eucaristía nos axude, no Día do Señor, a non esquecer que, entre moitas cousas, letras, invitacións, escaparates ou diversións… nada nos ten que distraer do amor a Deus e aos demais.

**No nome do Pai...** *Deus Pai, Fillo e Espírito santo, rico en misericordia e en amor, sexa convosco.*

***(Pódese amosar o cartel co lema: “Ama a Deus sobre todas as cousas”.***

**2. PERDÓN**

 (Sacerdote): ***Ao Deus da misericordia que tanto nos quere e nos busca, pedímoslle perdón.***

* (Pode… un pai ou nai) Ti, que nos chamas a adorar a Deus coa nosa vida. **Señor, ten piedade.**
* (Pode… un catequista) Ti, que nos mostras que a Deus só se pode adorar e servir cando amamos o irmán. **Cristo, ten piedade.**
* (Pode… un catequizando) Ti, que desexas que construamos un mundo de amor, de proximidade, sendo solidarios e irmáns de todos. **Señor, ten piedade.**

**3. PALABRA DE DEUS**

Se nos preguntamos que é o esencial da mensaxe de Xesús respóndennolo hoxe as lecturas: amar a Deus e amar ao próximo. O evanxeo de S. Mateu dinos que o amor a Deus ha de ser con todo o corazón, por enriba da montaña de cousas que temos. O libro do éxodo pídenos que tratemos ben o emigrante e que Deus será o seu defensor. S. Paulo loa os Tesalonicenses porque abandonaron os ídolos para adorar e servir a Deus. Escoitemos con atención.

**LECTURAS**

* **Éxodo 22,20-26:** *Se explotades as viúvas e os orfos, acenderase a miña ira contra vós.*

*Isto di o Señor:* «Non maltratarás nin oprimirás o emigrante, pois emigrantes fostes vós na terra de Exipto. Non explotarás as viúvas nin os orfos. Se os explotas e gritan a min, eu escoitarei o seu clamor, acenderase a miña ira e matareivos a espada; as vosas mulleres quedarán viúvas e os vosos fillos orfos. Se prestas diñeiro a alguén do meu pobo, a un pobre que habita contigo, non serás con el un usureiro cargándoo de intereses. Se tomas en prenda o manto do teu próximo, devolverasllo antes de poñerse o sol, porque non ten outro vestido para cubrir o seu corpo, e onde, se non, se vai a deitar? **Se grita a min, eu escoitareino, porque eu son compasivo»**.

*Palabra do Señor.*

* **Salmo 17: R/.  Eu ámote, Señor; ti es a miña fortaleza.**
* **1ª Tesalonicenses 1,5c-10*:*** *Convertéstesvos, abandonando os ídolos, para servir a Deus e vivir agardando a volta do seu Fillo.*

Irmáns: Sabedes como nos comportamos entre vós para o voso ben. E vós seguistes o noso exemplo e o do Señor, **acollendo a Palabra** no medio dunha gran tribulación, coa alegría do Espírito Santo. Así chegastes a ser un modelo para todos os crentes de Macedonia e de Acaia. Non só resoou a palabra do Señor en Macedonia e en Acaia desde a vosa comunidade, senón que ademais a vosa fe en Deus difundiuse por todas as partes, de modo que nós non tiñamos necesidade de explicar nada, xa que eles mesmos contan os detalles da visita que vos fixemos: **como vos convertestes a Deus, abandonando os ídolos, para servir ao Deus vivo e verdadeiro,** e vivir agardando a volta do seu Fillo Xesús desde o ceo, a quen resucitou de entre os mortos e que nos libra do castigo futuro. *Palabra do Señor.*

* **Mateu 22,34-40*:*** *Amarás a Deus e ao próximo como a ti mesmo.*

|  |
| --- |
| **Narrador:** Naquel tempo, os fariseos, ao oír que Xesús fixera calar os saduceos, reuníronse nun lugar e un deles, un doutor da lei, preguntoulle para poñelo a proba: Fariseos: ***-«Mestre, cal é o mandamento principal da lei?».*** **Narrador:** El díxolles: **Xesús:** **-«“Amarás o Señor, teu Deus, con todo o teu corazón, con toda a túa alma, con toda a túa mente”.** Este mandamento é o principal e primeiro. O segundo é semellante a el: **“Amarás o teu próximo como a ti mesmo”.** *Nestes dous mandamentos sostense toda a Lei e os Profetas».* ***Palabra do Señor*** |

***(Narrador-Fariseos-Xesús).***

**4. ORACIÓN DA COMUNIDADE**

*(Sacerdote): A Xesucristo, que viviu a vontade do Pai e a solidariedade cos homes como un mesmo amor, pidámoslle:*

 ***-Axúdanos a querernos coma irmáns.***

1.- Que a túa Igrexa sexa testemuña do amor de Deus, lugar de acollida e de perdón. ***Oremos.***

2.- Que amemos e adoremos o Deus persoal que acompaña a nosa vida e nos interpela. ***Oremos.***

3.- Que te queiramos, Señor, con toda a alma e con todo o corazón. ***Oremos.***

4.- Que descubramos que non podemos amar a Deus sen amar o irmán. ***Oremos****.*

5.- Que nos doan as persoas que son maltratadas ou que o pasan mal. ***Oremos.***

6.- Que o amor ás persoas necesitadas nos leve a descubrir o rostro de Deus neles. ***Oremos.***

7.- Por nós, polos nosos familiares e amigos, polos falecidos. ***Oremos.***

*(Sacerdote):* Por Xesucristo, noso Señor. Amén

**5. PRESENTACIÓN DE DONS**

**- LIBRO DA BIBLIA:**

Este libro, con tantas páxinas e con tanta mensaxe, é o libro da biblia e resúmese nestas dúas frases: “Ama a Deus” e “Ama o próximo”. Oxalá sexa o noso libro de cabeceira, o que guíe a nosa vida e o noso xeito de ser.

**- CAIXA DE CARAMELOS** *(pódense repartir ao final):*

Os amigos de Xesús reparten o seu amor a todas as persoas. Ofrecemos estes caramelos como expresión do noso desexo de querer a todos pois querer aos demais é ser como os caramelos, sempre doces, facendo felices, dándonos.

**-PAN E VIÑO:** Co pan e o viño traemos ante o Señor o noso agradecemento polo moito que nos dá. Polo sol e as estrelas, polo pan e a auga, polo traballo e o seu agarimo cara a nós. E pedímoslle por aqueles que prescinden de Deus nas súas vidas.

**6. POSCOMUÑÓN: *Señor, queremos amarte.***

Señor, queremos amarte

**Señor, queremos amarte con todo o noso corazón** amando a Deus e ao próximo como ti o fixeches.

**Queremos amarte con toda a nosa alma** aceptándonos como somos, e intentando cambiar nas cousas que nos fan dano.

**Queremos amarte con toda a nosa mente amando** as persoas que temos ao noso lado.

**Queremos amarte con todo o noso ser** sendo solidarios con todos os que sofren.

**Ensínanos a amarte como ti nos amaches**

e a responder ao teu amor amándonos a nós mesmos e aos demais.

**Te lo pedimos con María, reina de las Misiones. Amén.**

Como **S. Antonio María Claret (foi a súa festa o 24) dígoche:**

*“Señor e meu Pai, que te coñeza e te faga coñecer. Que te ame e te faga amar. Que te sirva e te faga servir. Que te loe e te faga loar por todas as criaturas”***.** Amén.

****

**MANDAMENTOS OU CAMIÑOS PARARA SER FELICES**

**1. Amarás a Deus sobre todas as cousas.**

-Amareino como a un pai ou ao mellor dos amigos.

**2. Non tomarás o nome de Deus en van.**

-Respectarei o seu nome.

**3. Santificarás as festas.**

-Compartirei a Eucaristía coa comunidade.

**4. Honrarás a teu pai e a túa nai.**

-Recordarei que o mellor de min herdeino de meu pais.

**5. Non matarás.**

-Saberei que se pode matar negando un sorriso.

Axudarei a todos e respectarei a natureza.

**6. Non cometerás actos impuros.**

-Respectarei o meu corpo e o dos demais.

**7. Non roubarás.**

-Axudarei ao outro a coidar as súas cousas e realizarse.

**8. Non dirás falso testemuño nin mentirás.**

-Direi a verdade. Ao falar serei amable e comprensivo.

**9. Non consentirás pensamentos nin desexos impuros.**

-Coidarei os sentimentos, terei pureza de corazón para ver as persoas como as ve Deus.

**10. Non cobizarás os bens alleos.**

-Alegrareime do progreso dos outros,

Compartirei os seus problemas.

